b'\n_START_ARTICLE_\nAkcija Gredina\n_START_PARAGRAPH_\nAkcija Gredina je bila hrvatska vojno-policijska akcija u Domovinskom ratu._NEWLINE_Nadnevka 17. svibnja 1994. godine postupljeno je po zapovijedi v.d. Na\xc4\x8delnika Sektora specijalne policije, gospodina \xc5\xbdeljka Sa\xc4\x8di\xc4\x87a, a po odobrenju pomo\xc4\x87nika unutarnjih poslova, gospodina Mladena Marka\xc4\x8da, u svezi provo\xc4\x91enja akcije Gredine, uhi\xc4\x87enja Mihovila Devi\xc4\x87a, mje\xc5\xa1tanina sela Tornja, koji je nadnevka 12. svibnja 1994. godine ispred svoje ku\xc4\x87e mu\xc4\x8dki ubio dvojicu djelatnika temeljne policije I. Policijske postaje Po\xc5\xbeega. U navedenoj akciji sudjelovale su skupne snage Specijalne policije, i to SJP Policijske uprave Po\xc5\xbee\xc5\xa1ko-slavonske i SJP Policijske uprave Sisa\xc4\x8dko-moslava\xc4\x8dke (Sisak i Kutina), kao i djelatnici temeljne policije Policijske uprave Po\xc5\xbee\xc5\xa1ko-slavonske, sveukupno 220 specijalaca i oko 50 pripadnika temeljne policije. Pretraga terena zapo\xc4\x8dela je u 09,45 sati, a zavr\xc5\xa1ena u 18,00 sati, te je tijekom iste pretra\xc5\xbeen teren od sela Vu\xc4\x8djak Kamenski, preko TT 520 \xe2\x80\x93 Malovitovac, Sredice, TT 600 \xe2\x80\x93 selo Gornji Vrhovci, TT 444 \xe2\x80\x93 isto\xc4\x8dno od sela Kantrovci, selo Poljanska, TT 291 \xe2\x80\x93 do komunikacije sela Bi\xc5\xa1kupci \xe2\x80\x93 Toranj. Tra\xc5\xbeena osoba uhi\xc4\x87ena je u selu Draga, a prilikom uhi\xc4\x87enja nije bilo ozlije\xc4\x91enih djelatnika.'